ΓΡΑΠΤΗ ΕΡΩΤΗΣΗ E-0639/01

υποβολή: Theresa Villiers (PPE-DE) προς την Επιτροπή

(6 Μαρτίου 2001)

Θέμα: Χρηματοδότηση σχολικών εγχειριδίων

1. Μπορεί η Επιτροπή να επιβεβαιώσει ότι έχουν χρησιμοποιηθεί κοινοτικά κονδύλια για τη χρηματοδότηση των ακόλουθων σχολικών εγχειριδίων:

- Η Αραβική Γλώσσα μας Επίπεδο 3 έως 5, Μέρος Δεύτερο

- Ισλαμική Αγωγή Επίπεδο 3 έως 9

- Εγχειρίδιο Λογοτεχνίας Επίπεδο 4 έως 8

- Νεώτερη Αραβική Ιστορία και Σύγχρονα Προβλήματα

- Παλαιστινιακή Εθνική Παιδεία Επίπεδο 3

- Ισλαμικός Πολιτισμός Επίπεδο 5 έως 8

- Αραβική Γεωγραφία

2. Εάν ναι, από ποια θέση του προϋπολογισμού χρηματοδοτήθηκαν τα προγράμματα αυτά·

3. Θα δεσμευθεί η Επιτροπή να εξασφαλίσει ότι δεν πρόκειται να χρησιμοποιηθούν κοινοτικά κονδύλια για τη χρηματοδότηση σχολικών εγχειριδίων που περιέχουν δηλώσεις αντισημιτικού περιεχομένου·

Ανάμεσα στα παραδείγματα τέτοιας φρασεολογίας που περιλαμβάνονται στα ανωτέρω σχολικά εγχειρίδια, είναι και τα εξής:

- Σε πλείστες περιπτώσεις, αυτοί οι Εβραίοι ενήργησαν σύμφωνα με τη γνωστή πονηριά και διπλοπροσωπία τους και καλλιεργούν φιλοπόλεμο κλίμα, Ισλαμική Αγωγή, Επίπεδο 9, σελ. 78.

- Τι μπορούμε να κάνουμε για να σώσουμε την Ιερουσαλήμ και να την ελευθερώσουμε από τον ύπουλο εχθρό·, Εγχειρίδιο Λογοτεχνίας, Επίπεδο 8, σελ. 99.

- Δίδαγμα του μαθήματος: πιστεύω ότι οι Εβραίοι είναι οι εχθροί των Προφητών και των πιστών. Ισλαμική Αγωγή, Επίπεδο 4, Μέρος Πρώτο, σελ. 67.

Απάντηση του κ. Patten Εξ ονόματος της Επιτροπής

(15 Μαΐου 2001)

Η Επιτροπή απορρίπτει κάθε προσπάθεια χρησιμοποίησης του εκπαιδευτικού συστήματος ως μέσου για την προώθηση της μισαλλοδοξίας και την εμπόδιση των προσπαθειών που έχουν καταβληθεί μέχρι τώρα από τα διάφορα μέρη που επιθυμούν την ειρήνη στην Μέση Ανατολή. Στο πλαίσιο αυτό, είναι ιδιαίτερα λυπηρό να εκτίθενται παιδιά σχολικής ηλικίας στην μισαλλοδοξία και στην αμοιβαία έλλειψη κατανόησης, ανεξάρτητα από το μέρος στο οποίο ανήκουν και το οποίο εμπλέκεται στη σύγκρουση.

Η Επιτροπή ανέκαθεν επικέντρωσε τη βοήθεια που χορηγεί στην προώθηση της ιδέας της ειρήνης, της ανοχής και των ανθρωπίνων δικαιωμάτων στη Μέση Ανατολή. Προς το σκοπό αυτό, το άρθρο 2 της ενδιάμεσης συμφωνίας σύνδεσης Κοινότητας-Παλαιστίνης δηλώνει σαφώς ότι η αμοιβαία συνεργασία μεταξύ των μερών πρέπει να βασίζεται στον σεβασμό των δημοκρατικών αρχών και των θεμελιωδών ανθρωπίνων δικαιωμάτων, όπως αυτά καθορίζονται στην παγκόσμια διακήρυξη των ανθρωπίνων δικαιωμάτων η οποία καθοδηγεί την εσωτερική και διεθνή πολιτική τους .

Κανένα από τα σχέδια που στοχεύουν στηνποστήριξη της Παλαιστινιακής Αρχής και χρηματοδοτούνται από την Επιτροπή δεν αφορούσε τη συγγραφή ή τη διανομή σχολικών βιβλίων. Η βοήθεια που έχει χορηγηθεί στο εκπαιδευτικό σύστημα αφορούσε κατά κύριο λόγο τηνποδομή, τον εξοπλισμό σχολείων και βιβλιοθηκών και την απευθείας βοήθεια για τρέχουσες σχολικές δαπάνες (μισθούς, τραπεζαρίες, κλπ ).

Ούτεποβλήθηκε ποτέ αίτηση της Παλαιστινιακής Αρχής για τη χρηματοδότηση προγραμμάτων σπουδών και σχολικών βιβλίων. Ότανποβάλλεται στην Επιτροπή αίτηση για χορήγηση βοήθειας, προηγείται αξιολόγηση ως προς το κατά πόσο η πρόταση εμπίπτει στο πεδίο της κοινοτικής στρατηγικής και των κοινοτικών αρχών στον εκάστοτε συγκεκριμένο τομέα πολιτικής. Με βάση αυτήν την αξιολόγηση, η Επιτροπή αποφασίζει τη χρηματοδότηση ή όχι του σχεδίου. Επιπλέον, η Επιτροπή - μέσω των αντίστοιχων μηχανισμών που έχουν συγκροτηθεί στο πλαίσιο των κανονισμών MEDA - συμμετέχει πλήρως στον προγραμματισμό, την προετοιμασία, τηνλοποίηση και την παρακολούθηση των σχεδίων παροχής βοήθειας στην διαδικασία ειρήνευσης της Μέσης Ανατολής γενικότερα, και στην Παλαιστινιακή Αρχή ειδικότερα.